Wužowe zele

Wužowe zele (Lysimachia nummularia) jo rostlina z pódswójźby myrsinowych rostlinow (Myrsinoideae) znutśika swójźby primulowych rostlinow (Primulaceae).

 Wopis 
Wužowe zele jo trajne zele, kótarež dośěgnjo wusokosć wót 10 až do 50 cm.

Kijaški su lažece a w dolnem źělu korjenja.

 Łopjena 
Łopjena su kulojte až owalne, napśeśiwo stojece a tupe. Wóni za cas zymy su zelene a dośěgnu wjelikosć wót 3 cm.

 Kwiśonki 
Kwiśo wót maja až do julija. Złotožołte kwiśonki stoje na dłujkich wogonkach w rozporach srjejźnych łopjenow, dośěgnu šyrokosć wót 1 až do 2 cm a njasu pěś cypliški. Keluškowe cypliški su wutšobojte, mjaztym až krony su złotožołte, cesto cerwjenje dypkate a dośěgnu wjelikosć wót 1 až do 2,5 cm. 

 Zemjepókšawaŕ 
Rostlina wutwóri wjelike pśestrěńce a se góźi ako zemjepókšawaŕ w zagrodach. 

 Stojnišćo 
Rosćo na tucnych łukach, włožnych łukach, pastwach, w zagrodach, na brjogach, w groblach, łučinowych lěsach a na drogowych kšomach. Ma lubjej skerjej włožne, wutkate a bazowe zemje na wótworjonych stojnišćach.

 Rozšyrjenje 
Rostlina jo w pśisamem Europje rozšyrjona, ale felujo w regionje Srjejźnego mórja. Wóna teke w Błotach wustupujo.

 Wužywanje 

 Nožki 

 Žrědła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 132 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 276 


 Eksterne wótkaze 




Kategorija:Primulowe rostliny